# Pilar Rahola i Martínez

Pilar Rahola i Martínez (Barcelona, 21 d'octubre de 1958) és una escriptora, periodista i política catalana.

## Citacions

Frase extretes d'una emisió del programa "Els matins a TV3":
* "Quan tot un poble ho vol, no es canvia la Constitució, per un "corazón partido", si." (Referint-se al possible canvi de la Constitució perquè pugués regnar una dona i a l'Estatut)

### Animalisme

* Si Almodóvar no rep cap mena de càstig, el missatge és contundent: les lleis sobre els animals importen una punyetera...
       Diari Avui, 28 de març de 2002.
          Opinió sobre l'estrena de la pel·lícula Hable con ella de Pedro Almodóvar
* Demanar respecte, lluitar contra el patiment animal, la seva carta de drets, es tan revolucionari com demanar una altra manera d'entendre la vida, una altra manera de relacionar-se amb la naturalesa.
       Diari Avui, 7 de novembre de 2002.
          Opinió sobre la protecció i drets dels animals
* L'Ajuntament ha fet allò que la ciutat feia temps que sabia: dir que no li agrada la tortura i l'agonia d'un animal noble només per tal que uns quants embogits xisclin de plaer veient-lo morir.
       Diari Avui, 8 d'abril de 2004.
          Opinió de la declaració formal del plenari de l'Ajuntament de Barcelona respecte les curses de braus
* No tinc cap dubte que els Sanfermines són unes festes salvatges, primàries, més vinculades a l'adrenalida rupestre i l'alienació d'alcohol i massa, que no pas al sentit elaborat de l'oci.
       Diari Avui, 12 de juliol de 2007.
          Opinant sobre les festes de Sanfermín
* Cap altre home, ridículament vestit per matar, tallarà la seva cua i orelles, mentre exhala el seu darrer sospir.
       La Vanguardia, 26 de setembre de 2011.
          Opinió sobre l'última cursa de braus a Catalunya

### Dona

* Només als explotadors de dones els pot interessar fer creure que la prostitució és una feina qualsevol.
       El Periódico, 4 de gener de 2006.
* La prostitució és un exercici de violència contra la dona tan tolerat que fins i tot ha perdut el seu significat real, però que no obstant és vexatori, malvat i denigrant.
       El Periódico, 4 de gener de 2006.
* El vel islàmic gairebé mai és una opció, sinó una imposició social, legal i penal.
       El Periódico, 26 de gener de 2007.
* Darrere d'una dona esclava hi ha un home que ha estat educat en el menyspreu a la seva mare, les seves germanes, i això es converteix en la pedra angular d'una societat malalta.
       El Periódico, 26 de gener de 2007.

## Referències

* ↑ Rahola, Pilar. «A Pedro Almodóvar sobre la crueltat». Avui. Barcelona: Diari Avui, 28-03-2002. Arxivat de l'original el 1366935928. [Consulta: 13 març 2012].
* ↑ Rahola, Pilar. «A la Pilar Gurria, sobre els animals». Avui. Barcelona: Diari Avui, 07-11-2002. Arxivat de l'original el 1457194477. [Consulta: 10 març 2012].
* ↑ Rahola, Pilar. «Al Manel Casas, i a tots els antitaurins». Avui. Barcelona: Diari Avui, 08-04-2004. Arxivat de l'original el 1366921299. [Consulta: 13 març 2012].
* ↑ Rahola, Pilar. «El brau espantat i ferit». Avui. Barcelona: Diari Avui, 12-07-2007. Arxivat de l'original el 1340817039. [Consulta: 13 març 2012].
* ↑ Rahola, Pilar. «Quin dia més bonic!». La Vanguardia. Barcelona: Grupo Godó, 26-09-2011. Arxivat de l'original el 1340788277. [Consulta: 10 març 2012].
* 1 2 Rahola, Pilar. «La prostitució, una maldat». El Periódico. Barcelona: Grupo Zeta, 04-01-2006. Arxivat de l'original el 1366930409. [Consulta: 26 agost 2012].
* 1 2 Rahola, Pilar. «El vel islàmic com a perversió». El Periódico. Barcelona: Grupo Zeta, 26-01-2007. Arxivat de l'original el 1366934743. [Consulta: 26 agost 2012].

## Enllaços externs

* Pàgina Oficial de Pilar Rahola